Talsu Valsts ģimnāzija

Talsu Valsts ģimnāzija ir Valsts ģimnāzija Brīvības ielā 29 Talsos. Vēsture Talsu Valsts ģimnāzija dibināta 1919. gadā kā Talsu pilsētas meiteņu un zēnu vidusskola Fr. Cirķeļa mājā K. Mīlenbaha ielā 30. Sākotnēji tā bija reālskolas tipa, 1920./1921. mācību gadā to pārveidoja par četrklasīgo Valsts Talsu vidusskolu, bet 1929. gadā par Talsu ģimnāziju. Kopš 1923. gada skola atradās bijušajā Firksu vasaras muižas ēkā (tagad Talsu novada muzejs). Tajā bija reālās klases ar dabaszinību un ģimnāzijas klases ar humanitāru ievirzi.1939. gadā Talsos sāka celt jaunu apriņķa pamatskolas ēku Leču kalnā Brīvības ielā 29, kas kļuva par mācību iestādi tikai 1945. gadā. 1955. gadā pamatskola apmainījās ēkām ar vidusskolu, un kopš tā laika Talsu Valsts ģimnāzija atrodas tagadējās telpās. 1975. gadā, pēc Talsu 2. vidusskolas nodibināšanas, skola ieguva 1. vidusskolas nosaukumu. 1996. gadā no Talsu 1. vidusskolas atdalīja sākumskolas klases un ar pašvaldības lēmumu to pārdēvēja par Talsu ģimnāziju, kurā skolēni sāka mācības pēc programmu principa. 2003. gadā atdalīja Talsu 2. pamatskolu, kurā mācības turpināja 5. un 6. klašu skolēni, bet Talsu ģimnāzijā 7. — 12. klašu skolēni. 2005. gada 26. februārī tai piešķīra Valsts ģimnāzijas nosaukumu. Izglītības programmas Pamatizglītības otrā posma izglītības programma (kods 23011111) Vispārējās vidējās izglītības profesionāli orientētā virziena programma (kods 31014011), Vispārējās vidējās izglītības matemātikas, dabaszinību un tehnikas virziena programma (kods 31013011) Vispārējās vidējās izglītības vispārizglītojošā virziena programma (kods 31011011) Tradīcijas Skolai ir senas un bagātas tradīcijas — zinību diena, salidojumi, skolotāju diena, fukšu balle, Lāčplēša dienai un Latvijas valsts pasludināšanai veltīti pasākumi, ziemas un pavasara saulgrieži, žetonu vakars, olimpiāžu uzvarētāju un labāko sportistu pēcpusdienas, sporta dienas un spēļu turnīri, pēdējais zvans. Nakts sporta turnīrs decembra sākumā "Ar sportu pret AIDS", septembra pirmajās nedēļās skolas pārgājiens uz Kamparkalnu. Kopš 1988. gada darbojas skolas dome, skolēnu pašpārvalde jeb skolēnu parlaments. Kopš 1998. gada 17. jūnija Talsu Valsts ģimnāzija ir UNESCO asociēta skola. Direktori Jānis Viklands (1919) Aleksandrs Ezeriņš (1920-1921) Ansis Dreimanis (1921-1940; 1941-1944) Fricis Ziemelis p.i. Pauls Sarma (1944-1945) Jānis Mednis Visvaldis Brūvelis Klāra Kovaļšina Aina Seiksta Antons Kivlenieks Agrita Mārtinsone Jānis Osītis Inguna Raituma Gundars Sebris Skolas absolventi Kārlis Sūniņš Pauls Sarma (Šreinerts) Alberts Freijs Arvīds Blūmentāls Dzidra Ritenberga Georgs-Juris Pučka Rita Meirāne Juris Bartkevičs Zaiga Lasenberga Rihards Kondratovičs Baiba Zariņa-Berklava Silvija Radzobe Ina Strazdiņa Andris Kalnozols Atsauces